CELEX: 62012CN0466
Language: et
Date: 2012-10-18 00:00:00
Title: Kohtuasi C-466/12: Eelotsusetaotlus, mille on esitanud Svea hovrätt (Rootsi) 18. oktoobril 2012 — Nils Svensson, Sten Sjögren, Madelaine Sahlman, Pia Gadd versus Retreiver Sverige AB

8.12.2012   
            
            
               ET
            
            
               Euroopa Liidu Teataja
            
            
               C 379/19
            
         Eelotsusetaotlus, mille on esitanud Svea hovrätt (Rootsi) 18. oktoobril 2012 — Nils Svensson, Sten Sjögren, Madelaine Sahlman, Pia Gadd versus Retreiver Sverige AB
   (Kohtuasi C-466/12)
   2012/C 379/31
   Kohtumenetluse keel: rootsi
   
      Eelotsusetaotluse esitanud kohus
   
   Svea hovrätt
   
      Põhikohtuasja pooled
   
   
      Kaebuse esitajad: Nils Svensson, Sten Sjögren, Madelaine Sahlman, Pia Gadd
   
      Vastustaja: Retreiver Sverige AB
   
      Eelotsuse küsimused
   
   
               1.
            
            
               Kas juhul, kui isik, kes ei ole teose autoriõiguse omanik, pakub oma veebilehel sellele teosele juurdepääsuks klikitava lingi, on tegemist üldsusele edastamisega Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (1) artikli 3 lõike 1 tähenduses?
            
         
               2.
            
            
               Kas vastus esimesele küsimusele sõltub sellest, kas lingis viidatud teos asub piiramatu või ühel või teisel moel piiratud ligipääsuga veebisaidil?
            
         
               3.
            
            
               Kas esimesele küsimusele vastamisel tuleb teha vahet olukorral, kus teos on pärast lingile klikkimist nähtav mõnel muul veebilehel, ja olukorral, kus jääb mulje, et teos ilmub nähtavale samal veebilehel?
            
         
               4.
            
            
               Kas liikmesriigid võivad anda autori ainuõigusele ulatuslikuma kaitse, nähes ette, et mõiste „üldsusele edastamine” hõlmab rohkem toiminguid, kui on sätestatud Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 3 lõikes 1?
            
         
      (1)  EÜT L 167, lk 10; ELT eriväljaanne 17/01, lk 230.